**UTORAK, 5.5.2020.**

Pozdrav dragi moji!

Veselim se danas vidjeti vaše istraživačke radove iz PID.

Evo što vas još očekuje…

**HRVATSKI JEZIK – Ratko Zvrko: Svak pjeva svoje** (ČITANKA str. 121.)

<https://www.youtube.com/watch?v=x463zoWpiVI>

Na gornjoj poveznici **poslušajte skladbu Jutro** vama dobro poznatoga **skladatelja Edwarda Griega.** Sjećate li se koliko ste bili oduševljeni njegovom skladbom U pećini gorskoga kralja? Nadam se da će vam se i ova skladba svidjeti.

Ugodno se smjestite i pustite neka vas glazba uvede u prekrasnu čaroliju.

Skladba nam doživljava jutro. Jutro je buđenje dana. Koje biste godišnje doba povezali s buđenjem prirode?

Na str. 121. u vašim čitankama **pročitajte pjesmu** koja govori o proljeću.

**Manje poznate riječi i izrazi u pjesmi:**

* ptice pjesme roje – ptice cvrkuću, pjevaju
* đak nad knjigom pjeva svoje – đak uči

Zatim **usmeno** odgovorite na pitanja ispod pjesme. Usmeno odgovorite i na ova pitanja: - Koliko pjesma ima kitica? Stihova?

 - Koje se riječi slažu, rimuju?

 - Ima li u pjesmi pjesničkih slika?

**PONOVIMO!**

**Pjesničke slike** su slike opisane riječima. Doživljavamo ih osjetilom vida, sluha, njuha.. Pročitajte pjesmu još jednom. Nakon svake pročitane kitice, zatvorite oči i zamislite što ste pročitali. Pjesničku sliku izrecite svojim riječima.

Otvorite pisanke, napišite današnji datum, ime i prezime pjesnika te naslov pjesme.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 5.5.2020.

 Ratko Zvrko

 Svak pjeva svoje

Pjesničke slike:

* trešnje cvatu
* ptice lete
* sunce zove djecu na igru
* ptice pjevaju
* đaci uče

ILUSTRIRAJTE VAMA NAJLJEPŠU PJESNIČKU SLIKU!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Riješite zadatke u radnoj bilježnici na str. 117. i 118.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Množenje i dijeljenje – redoslijed izvođenja računskih radnji, zadaci riječima** (vježbanje i ponavljanje)

Danas ćete rješavati zadatke iz **zbirke zadataka na str. 101. i 102. (sve)**. Budite pažljivi prilikom rješavanja i sve provjerite. Sutra pišete listić za ocjenu. Danas zato testirajte svoje znanje!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iz **PID** ćete mi **danas poslati svoje istraživačke radove** o biljkama i životinjama našeg primorskog zavičaja. Kada ih sve sakupim, poslat ću ih u zajedničku viber grupu kako biste mogli vidjeti što je svatko od vas istražio te saznati i naučiti neke zanimljivosti o pojedinoj biljci i životinji.

Te radove ćete čuvati kako bismo ih mogli staviti na pano u našoj učionici.

Toliko za danas, budite mi vrijedni.

Pozdravlja vas vaša učiteljica Bojana!